title: 2005/492/EY: Neuvoston päätös, tehty 31 päivänä tammikuuta 2005, Euroopan yhteisön ja Egyptin arabitasavallan välisen tiede- ja teknologiayhteistyötä koskevan sopimuksen allekirjoittamisesta

text:
               13.7.2005

               FI

               Euroopan unionin virallinen lehti

               L 182/11

         NEUVOSTON PÄÄTÖS,
   tehty 31 päivänä tammikuuta 2005,
   Euroopan yhteisön ja Egyptin arabitasavallan välisen tiede- ja teknologiayhteistyötä koskevan sopimuksen allekirjoittamisesta
   (2005/492/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Komissio on neuvotellut yhteisön puolesta Egyptin kanssa tiede- ja teknologiayhteistyötä koskevan sopimuksen.

               (2)

               Kyseinen 4 päivänä maaliskuuta 2004 parafoitu sopimus olisi allekirjoitettava sillä edellytyksellä, että sopimus tehdään lopullisesti myöhemmin,

         ON PÄÄTTÄNYT SEURAAVAA:
   Ainoa artikla
   Neuvoston puheenjohtaja oikeutetaan nimeämään henkilö, jolla on valtuudet allekirjoittaa yhteisön puolesta Euroopan yhteisön ja Egyptin arabitasavallan välinen tiede- ja teknologiayhteistyötä koskeva sopimus sillä edellytyksellä, että sopimus tehdään lopullisesti myöhemmin.
   Sopimuksen teksti on tämän päätöksen liitteenä.

      Tehty Brysselissä 31 päivänä tammikuuta 2005.

            Neuvoston puolesta

            Puheenjohtaja

         J. ASSELBORN

   Euroopan yhteisön ja Egyptin arabitasavallan välinen tiede- ja teknologiayhteistyötä koskeva
   SOPIMUS
   EUROOPAN YHTEISÖ (jäljempänä ’yhteisö’)
   ja
   EGYPTIN ARABITASAVALTA (jäljempänä ’Egypti’),
   jäljempänä ’osapuolet’, jotka
   OTTAVAT HUOMIOON Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ensimmäisen virkkeen ja 300 artiklan 3 kohdan ensimmäisen alakohdan kanssa,
   OTTAVAT HUOMIOON eurooppalaisen tutkimusalueen toteuttamista ja innovointia tukevasta Euroopan yhteisön kuudennesta tutkimuksen, teknologian kehittämisen ja esittelyn puiteohjelmasta (2002–2006) 27 päivänä kesäkuuta 2002 tehdyn Euroopan parlamentin ja neuvoston päätöksen N:o 1513/2002/EY (1),
   OTTAVAT HUOMIOON tieteen ja teknologian merkityksen osapuolten taloudelliselle ja yhteiskunnalliselle kehitykselle sekä tätä koskevan viittauksen 25 päivänä kesäkuuta 2001 allekirjoitetun Euroopan yhteisöjen ja niiden jäsenvaltioiden sekä Egyptin arabitasavallan välistä assosiointia koskevan Euro–Välimeri-sopimuksen 43 artiklassa,
   OTTAVAT HUOMIOON, että yhteisö ja Egypti ovat toteuttaneet tutkimukseen, teknologian kehittämiseen ja esittelyyn liittyviä toimia useilla yhteisen edun mukaisilla aloilla ja että osapuolten vastavuoroisesta osallistumisesta toistensa tutkimus- ja kehittämistoimintaan olisi molemminpuolista hyötyä,
   HALUAVAT luoda tieteellistä ja teknologista tutkimusta koskevalle yhteistyölle virallisen pohjan, jonka avulla voidaan laajentaa ja lujittaa yhteistyötä molemmille tärkeillä aloilla ja edistää kyseisen yhteistyön tulosten käyttöä molempien osapuolten taloudelliseksi ja sosiaaliseksi hyödyksi,
   HALUAVAT avata eurooppalaisen tutkimusalueen kolmansille maille, kuten Välimeren alueen kumppanimaille,
   OVAT SOPINEET SEURAAVAA:
   1 artikla
   Soveltamisala ja periaatteet
   1.   Osapuolet edistävät, kehittävät ja helpottavat yhteisön ja Egyptin välistä yhteistyötä molemmille tärkeillä aloilla, joilla ne harjoittavat tieteelliseen ja teknologiseen tutkimukseen ja kehittämiseen liittyvää toimintaa.
   2.   Yhteisiä toimia toteutetaan seuraavien periaatteiden pohjalta:

               —

               osaamisyhteiskunnan edistäminen osapuolten taloudellisen ja yhteiskunnallisen kehityksen edistämiseksi,

               —

               etujen kokonaistasapainoon perustuva molemminpuolinen etu,

               —

               molemminpuoliset osallistumismahdollisuudet kummankin osapuolen tutkimusohjelmiin ja -hankkeisiin,

               —

               yhteistyöhön mahdollisesti vaikuttavien tietojen oikea-aikainen vaihto,

               —

               teollis- ja tekijänoikeuksien asianmukainen vaihto ja suojaaminen.

         2 artikla
   Yhteistyön muodot
   1.   Liitteessä I määritellyt Egyptiin sijoittautuneet oikeussubjektit, mukaan luettuina luonnolliset henkilöt sekä yksityisoikeudelliset ja julkisoikeudelliset oikeushenkilöt, osallistuvat yhteisön tutkimuksen, teknologian kehittämisen ja esittelyn kuudennen puiteohjelman (jäljempänä ’EY:n puiteohjelma’) epäsuoriin toimiin samoin ehdoin kuin Euroopan unionin jäsenvaltioiden oikeussubjektit, jollei liitteissä I ja II vahvistetuista tai tarkoitetuista ehdoista ja edellytyksistä muuta johdu.
   2.   Yhteisön jäsenvaltioihin sijoittautuneet oikeussubjektit osallistuvat Egyptin tutkimusohjelmiin ja -hankkeisiin EY:n puiteohjelman aihealueita vastaavilla aihealueilla samoin ehdoin kuin Egyptin oikeussubjektit, jollei liitteissä I ja II vahvistetuista tai tarkoitetuista ehdoista ja edellytyksistä muuta johdu.
   3.   Yhteistyötä voidaan harjoittaa myös seuraavissa muodoissa:

               —

               säännölliset keskustelut tutkimuspolitiikan suuntaviivoista, painopisteistä ja suunnittelusta Egyptissä ja yhteisössä,

               —

               keskustelut yhteistyön mahdollisuuksista ja kehittämisestä,

               —

               Egyptin ja yhteisön ohjelmien ja tutkimushankkeiden toteuttamista ja tämän sopimuksen puitteissa toteutettavan työn tuloksia koskevien tietojen oikea-aikainen toimittaminen,

               —

               yhteiset kokoukset,

               —

               tutkijoiden, insinöörien ja teknikoiden vierailut ja vaihdot muun muassa tutkijankoulutuksen tarkoituksiin,

               —

               laitteiden ja aineistojen vaihto ja yhteiskäyttö,

               —

               Egyptin ja yhteisön ohjelmien vastuuhenkilöiden ja tutkimushankkeiden johtajien säännöllinen ja jatkuva yhteydenpito,

               —

               asiantuntijoiden osallistuminen seminaareihin, kokouksiin ja työryhmätapaamisiin,

               —

               tämän sopimuksen mukaiseen yhteistyöhön vaikuttavia toimintatapoja, lakeja, asetuksia ja ohjelmia koskevan tiedon vaihto,

               —

               tutkimusta ja teknologian kehittämistä koskeva koulutus,

               —

               tieteellisten ja teknisten tietojen molemminpuolinen käyttö tämän yhteistyön soveltamisalalla,

               —

               muut yhteistyömuodot, joista 4 artiklassa määritelty EY:n ja Egyptin tiede- ja teknologiayhteistyön sekakomitea päättää osapuolten soveltaman politiikan ja menettelyjen mukaisesti.

         3 artikla
   Yhteistyön vahvistaminen
   1.   Osapuolet sitoutuvat tekemään sovellettavan lainsäädäntönsä mukaisesti kaikkensa helpottaakseen tämän sopimuksen soveltamisalaan kuuluviin toimiin osallistuvien tutkijoiden vapaata liikkuvuutta ja asumista sekä näissä toimissa käytettävien tavaroiden liikkumista rajojen yli.
   2.   Jos yhteisö omien sääntöjensä mukaisesti myöntää yksipuolisesti rahoitusta Egyptin oikeussubjektille yhteisön epäsuoraan toimeen osallistumiseksi, Egypti varmistaa, ettei tälle varojen siirrolle aseteta maksuja eikä tulleja.
   4 artikla
   Sopimuksen hallinnointi
   EY:n ja Egyptin tiede- ja teknologiayhteistyön sekakomitea
   1.   Tässä sopimuksessa tarkoitettujen toimien koordinoinnista ja helpottamisesta huolehtii Egyptin puolesta tieteellisen tutkimuksen ja teknologian akatemia ja yhteisön puolesta puiteohjelmasta vastaavat Euroopan yhteisöjen komission yksiköt, jotka toimivat osapuolten toimeenpanevina eliminä (jäljempänä ’toimeenpanevat elimet’).
   2.   Toimeenpanevat elimet perustavat sekakomitean, jonka nimi on ’EY:n ja Egyptin tiede- ja teknologiayhteistyön sekakomitea’ (jäljempänä ’sekakomitea’) ja jonka tehtävänä on

               —

               varmistaa tämän sopimuksen täytäntöönpano ja arvioida ja tarkastella sitä sekä muuttaa sen liitteitä tai hyväksyä uusia liitteitä sopimuspuolten tiedepolitiikkojen kehityksen huomioon ottamiseksi edellyttäen, että kumpikin osapuoli saattaa tähän tarvittavat sisäiset menettelynsä päätökseen,

               —

               vuosittain yksilöidä mahdollisia aloja, joilla yhteistyötä olisi kehitettävä ja parannettava, ja tarkastella tähän tarvittavia toimenpiteitä,

               —

               keskustella säännöllisesti tutkimuspolitiikkojen ja -suunnitelmien tulevista suuntaviivoista ja painopisteistä Egyptissä ja yhteisössä sekä tähän sopimukseen perustuvan yhteistyön tulevaisuudennäkymistä.

         3.   Sekakomitea, joka koostuu toimeenpanevien elinten edustajista, vahvistaa työjärjestyksensä.
   4.   Sekakomitea kokoontuu vähintään kerran vuodessa vuorotellen yhteisössä ja Egyptissä. Ylimääräisiä kokouksia järjestetään jommankumman osapuolen pyynnöstä. Sekakomitean päätelmät ja suositukset toimitetaan tiedoksi Euroopan unionin ja Egyptin arabitasavallan välisen Euro–Välimeri-sopimuksen assosiaatiokomitealle.
   5 artikla
   Rahoitus
   Vastavuoroinen osallistuminen tämän sopimuksen mukaisiin tutkimustoimiin toteutetaan liitteessä I määritellyin ehdoin, ja sitä säätelevät osapuolten alueilla voimassa olevat lait, asetukset, toimintaperiaatteet ja ohjelmien täytäntöönpanoehdot.
   6 artikla
   Tulosten ja tiedon levitys ja käyttö
   Tämän sopimuksen perusteella toteutetuissa tutkimustoimissa saatujen ja/tai vaihdettujen tulosten ja tiedon levitykseen ja käyttöön sekä teollis- ja tekijänoikeuksien hallinnointiin, jakoon ja käyttöön sovelletaan liitteen II ehtoja.
   7 artikla
   Loppumääräykset
   1.   Liitteet I ja II ovat tämän sopimuksen erottamaton osa.
   Kaikki tämän sopimuksen tulkintaan tai täytäntöönpanoon liittyvät kysymykset tai riidat ratkaistaan osapuolten yhteisellä päätöksellä.
   2.   Tämä sopimus tulee voimaan, kun osapuolet ovat ilmoittaneet toisilleen saattaneensa sen tekemiseen tarvittavat sisäiset menettelynsä päätökseen. Osapuolet soveltavat tätä sopimusta väliaikaisesti sen allekirjoittamisesta, kunnes ne ovat saattaneet sen tekemiseen tarvittavat sisäiset menettelynsä päätökseen.
   Jos osapuoli ilmoittaa toiselle osapuolelle, ettei se tee sopimusta, sovitaan molemminpuolisesti, että sopimuksen väliaikaisen soveltamisen aikana käynnistettyjä hankkeita ja toimia, jotka ovat edelleen käynnissä edellä tarkoitetun ilmoituksen antamishetkellä, jatketaan, kunnes ne on saatu päätökseen tässä sopimuksessa määrätyin ehdoin.
   3.   Kumpi tahansa osapuolista voi irtisanoa tämän sopimuksen kirjallisesti milloin tahansa ilmoittamalla asiasta kaksitoista kuukautta etukäteen.
   Tämän sopimuksen päättämishetkellä käynnissä olevia hankkeita ja toimia jatketaan, kunnes ne on saatu päätökseen tässä sopimuksessa määrätyin ehdoin.
   4.   Jos jompikumpi osapuolista päättää muuttaa 1 artiklan 1 kohdassa tarkoitettuja tutkimusohjelmia ja -hankkeita, kyseisen osapuolen toimeenpaneva elin ilmoittaa toisen osapuolen toimeenpanevalle elimelle kyseisten muutosten tarkasta sisällöstä.
   Tämän artiklan 2 kohdan toisesta alakohdasta poiketen tämä sopimus voidaan päättää yhteisesti sovituin ehdoin, jos toinen osapuoli ilmoittaa toiselle yhden kuukauden kuluessa ensimmäisessä alakohdassa tarkoitettujen muutosten vahvistamisesta aikeestaan päättää tämä sopimus.
   5.   Tätä sopimusta sovelletaan alueisiin, joilla sovelletaan Euroopan yhteisön perustamissopimusta, mainitussa perustamissopimuksessa määrätyin edellytyksin, sekä Egyptin arabitasavallan alueeseen. Tämä ei sulje pois yhteistyön harjoittamista ulkomerellä, ulkoavaruudessa tai kolmansien maiden alueella kansainvälisen oikeuden mukaisesti.
   6.   Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen, tanskan ja arabian kielellä, ja jokainen teksti on yhtä todistusvoimainen.

      Hecho en El Cairo, el veintiuno de junio de dos mil cinco.
      Udfærdiget i Kairo den enogtyvende juni to tusind og fem.
      Geschehen zu Kairo am einundzwanzigsten Juni zweitausendfünf.
      Έγινε στο Κάιρο, στις είκοσι μία Ιουνίου δύο χιλιάδες πέντε.
      Done at Cairo on the twenty-first day of June in the year two thousand and five.
      Fait au Caire, le vingt-et-un juin deux mille cinq.
      Fatto a il Cairo, addì ventuno giugno duemilacinque.
      Gedaan te Kaïro, de eenentwintigste juni tweeduizend vijf.
      Feito no Cairo, em vinte e um de Junho de dois mil e cinco.
      Tehty Kairossa kahdentenakymmenentenäensimmäisenä päivänä kesäkuuta vuonna kaksituhattaviisi.
      Som skedde i Kairo den tjugoförsta juni tjugohundrafern.

         Por la Comunidad Europea
         For Det Europæiske Fællesskab
         Für die Europäische Gemeinschaft
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Voor de Europese Gemeenschap
         Pela Comunidade Europeia
         Euroopan yhteisön puolesta
         För Europeiska gemenskapen

         Por el Gobierno de la República Árabe de Egipto
         På vegne af Den Arabiske Republik Egyptens regering
         Für die Regierung der Arabischen Republik Ägypten
         Για την Κυβέρνηση της Αραβικής Δημοκρατίας της Αιγύπτου
         For the Government of the Arab Republic of Egypt
         Pour le gouvernement de la République arabe d’Égypte
         Per il Governo della Repubblica araba di Egitto
         Voor de regering van de Arabische Republiek Egypte
         Pelo Governo da República Árabe do Egipto
         Egyptin arabitasavallan hallituksen puolesta
         För Arabrepubliken Egyptens regering

      (1)  EYVL L 232, 29.8.2002, s. 1. Päätös sellaisena kuin se on muutettuna päätöksellä N:o 786/2004/EY (EUVL L 138, 30.4.2004, s. 7).
   LIITE I
   Euroopan unionin jäsenvaltioiden ja Egyptin tasavallan oikeussubjektien osallistumiseen sovellettavat ehdot ja edellytykset
   Tässä sopimuksessa tarkoitetaan ’oikeussubjektilla’ luonnollista henkilöä tai sellaista oikeushenkilöä, joka on perustettu sen sijoittautumispaikkaan sovellettavan kansallisen oikeuden, Euroopan yhteisön oikeuden tai kansainvälisen oikeuden mukaisesti, jolla on oikeushenkilön asema ja jolla voi olla omissa nimissään kaikentyyppisiä oikeuksia ja velvoitteita.
   I   EHDOT JA EDELLYTYKSET, JOITA SOVELLETAAN EGYPTIN OIKEUSSUBJEKTIEN OSALLISTUMISEEN EY:n PUITEOHJELMAN EPÄSUORIIN TOIMIIN

               1.

               Egyptiin sijoittautuneet oikeussubjektit osallistuvat EY:n puiteohjelman epäsuoriin toimiin niillä ehdoilla, jotka Euroopan parlamentti ja neuvosto ovat vahvistaneet Euroopan yhteisön perustamissopimuksen 167 artiklan mukaisesti.
               Lisäksi Egyptiin sijoittautuneet oikeussubjektit voivat osallistua Euroopan yhteisön perustamissopimuksen 164 artiklan nojalla toteutettaviin epäsuoriin toimiin.

               2.

               Yhteisö voi myöntää Egyptiin sijoittautuneille, 1 kohdassa tarkoitettuihin epäsuoriin toimiin osallistuville oikeussubjekteille rahoitusta Euroopan parlamentin ja neuvoston Euroopan yhteisön perustamissopimuksen 167 artiklan mukaisesti vahvistamien ehtojen ja edellytysten, Euroopan yhteisön varainhoitoasetusten ja muun sovellettavan yhteisön lainsäädännön mukaisesti.

               3.

               Sopimuksessa, jonka yhteisö tekee Egyptin oikeussubjektin kanssa epäsuoran toimen toteuttamiseksi, on määrättävä valvonnasta ja tarkastuksista, jotka toteutetaan Euroopan yhteisöjen komission tai tilintarkastustuomioistuimen toimesta tai valtuutuksella.
               Egyptin viranomaisten on yhteistyön hengessä ja yhteisen edun vuoksi tarjottava kaikki kohtuullinen ja mahdollinen apu, jota tarvitaan tai josta on hyötyä valvonnan ja tarkastusten suorittamiseksi.

         II   EHDOT JA EDELLYTYKSET, JOITA SOVELLETAAN EUROOPAN UNIONIN JÄSENVALTIOIDEN OIKEUSSUBJEKTIEN OSALLISTUMISEEN EGYPTIN TUTKIMUSOHJELMIIN JA -HANKKEISIIN

               1.

               Yhteisöön sijoittautuneet oikeussubjektit, jotka on perustettu Euroopan unionin jonkin jäsenvaltion kansallisen oikeuden tai yhteisön oikeuden mukaisesti, voivat osallistua Egyptin tutkimus- ja kehittämisohjelmien hankkeisiin yhteistyössä Egyptin oikeussubjektien kanssa.

               2.

               Jollei 1 kohdasta ja liitteestä II muuta johdu, tutkimus- ja kehittämisohjelmissa Egyptin tutkimushankkeisiin osallistuvien yhteisöön sijoittautuneiden oikeussubjektien oikeudet ja velvoitteet sekä ehdotusten jättämistä ja arviointia ja sopimusten myöntämistä ja tekemistä koskevat ehdot ja edellytykset määräytyvät tällaisissa hankkeissa tutkimus- ja kehittämisohjelmien toimintaa säätelevien, Egyptin oikeussubjekteihin sovellettavien ja tasa-arvoisen kohtelun varmistavien Egyptin lakien, asetusten ja hallituksen määräysten perusteella, ottaen huomioon Egyptin ja yhteisön yhteistyön luonne kyseisellä alalla.
               Tutkimus- ja kehittämisohjelmissa Egyptin tutkimushankkeisiin osallistuville yhteisöön sijoittautuneille oikeussubjekteille myönnettävä rahoitus määräytyy tutkimus- ja kehittämisohjelmien toimintaa säätelevien, tutkimus- ja kehittämisohjelmissa Egyptin tutkimushankkeisiin osallistuviin muihin kuin egyptiläisiin oikeussubjekteihin sovellettavien Egyptin lakien, asetusten ja hallituksen määräysten perusteella.

               3.

               Egypti ilmoittaa yhteisön ja Egyptin oikeussubjekteille säännöllisesti Egyptin kulloisistakin ohjelmista sekä yhteisöön sijoittautuneiden oikeussubjektien osallistumismahdollisuuksista.

         LIITE II
   Teollis- ja tekijänoikeuksien jakoa koskevat periaatteet
   I   SOVELTAMISALA
   Tässä sopimuksessa tarkoitetaan ’teollis- ja tekijänoikeuksilla’ maailman henkisen omaisuuden järjestön perustamisesta Tukholmassa 14 päivänä heinäkuuta 1967 tehdyn yleissopimuksen 2 artiklassa tarkoitettua henkistä omaisuutta.
   Tässä sopimuksessa tarkoitetaan ’tulosaineistolla’ tuloksia, mukaan luettuina tiedot, riippumatta siitä, voidaanko ne suojata, sekä tekijänoikeutta taikka tällaisiin tietoihin liittyviä oikeuksia, jotka johtuvat patentin, mallioikeuden, kasvinjalostajanoikeuden, täydentävän todistuksen tai muun vastaavan suojan hakemisesta tai myöntämisestä.
   II   OSAPUOLTEN OIKEUSSUBJEKTIEN TEOLLIS- JA TEKIJÄNOIKEUDET

               1.

               Kummankin osapuolen on varmistettava, että tähän sopimukseen perustuviin toimiin osallistuvien toisen osapuolen oikeussubjektien teollis- ja tekijänoikeudet ja muut tällaisen osallistumisen yhteydessä syntyvät oikeudet ja velvoitteet ovat osapuoliin sovellettavien kansainvälisten yleissopimusten mukaisia, mukaan luettuna TRIPS-sopimus (Maailman kauppajärjestön hallinnoima teollis- ja tekijänoikeuksien kauppaan liittyvistä näkökohdista tehty sopimus) sekä Bernin yleissopimus (Pariisin asiakirja 1971) ja Pariisin yleissopimus (Tukholman asiakirja 1967).

               2.

               EY:n puiteohjelman epäsuoraan toimeen osallistuvilla Egyptiin sijoittautuneilla oikeussubjekteilla on samat teollis- ja tekijänoikeuksiin liittyvät oikeudet ja velvoitteet kuin kyseiseen epäsuoraan toimeen osallistuvilla yhteisön oikeussubjekteilla Euroopan parlamentin ja neuvoston Euroopan yhteisön perustamissopimuksen 167 artiklan mukaisesti tekemässä päätöksessä ja yhteisön kanssa sen mukaisesti tehdyssä sopimuksessa vahvistetuilla ehdoilla, ja näiden oikeuksien ja velvoitteiden on oltava 1 kohdan määräysten mukaiset.

               3.

               Egyptin tutkimusohjelmiin tai -hankkeisiin osallistuvilla yhteisön oikeussubjekteilla on samat teollis- ja tekijänoikeuksiin liittyvät oikeudet ja velvoitteet kuin kyseisiin tutkimusohjelmiin tai -hankkeisiin osallistuvilla Egyptiin sijoittautuneilla oikeussubjekteilla, ja näiden oikeuksien ja velvoitteiden on oltava 1 kohdan määräysten mukaiset.

         III   OSAPUOLTEN TEOLLIS- JA TEKIJÄNOIKEUDET

               1.

               Jolleivät osapuolet erityisesti muuta sovi, tulosaineistoon, jonka osapuolet tuottavat tämän sopimuksen 2 artiklan 2 kohdassa tarkoitetuissa toimissa, sovelletaan seuraavia sääntöjä:

                           a)

                           Tulosaineiston tuottaneella osapuolella on omistusoikeus kyseiseen tulosaineistoon. Jos osapuolten osuutta työhön ei voida määrittää, niillä on yhteinen omistusoikeus kyseiseen tulosaineistoon.

                           b)

                           Kyseisen tulosaineiston omistavan osapuolen on myönnettävä sen käyttöoikeudet toiselle osapuolelle tämän sopimuksen 2 artiklan 2 kohdassa tarkoitettujen toimien toteuttamista varten. Käyttöoikeuksista ei peritä rojaltia.

               2.

               Jolleivät osapuolet erityisesti muuta sovi, osapuolten tieteellisiin julkaisuihin sovelletaan seuraavia sääntöjä:

                           a)

                           Jos osapuoli julkaisee tähän sopimukseen perustuvissa toimissa tuotettuja tieteellisiä ja teknisiä tietoja ja tuloksia esimerkiksi lehdissä, artikkeleissa, raporteissa, kirjoissa, kuvatallenteissa ja ohjelmistoissa, toiselle osapuolelle on myönnettävä maailmanlaajuinen mutta ei yksinomainen, peruuttamaton ja tekijänpalkkioista vapautettu lupa kääntää, jäljentää, mukauttaa, lähettää sekä levittää julkisesti kyseisiä teoksia.

                           b)

                           Kaikissa tekijänoikeuden piiriin kuuluvien teosten kappaleissa, joita on levitettävä ja valmistettava julkisesti näiden määräysten mukaisesti, on oltava teoksen tekijän nimi tai tekijöiden nimet, jollei tekijä nimenomaisesti sitä kiellä. Lisäksi niissä on oltava osapuolten antamaa tukea ja yhteistyötä koskeva selvä maininta.

               3.

               Jolleivät osapuolet erityisesti muuta sovi, osapuolten julkistamattomaan tietoon sovelletaan seuraavia sääntöjä:

                           a)

                           Kun osapuoli toimittaa toiselle osapuolelle tähän sopimukseen perustuviin toimiin liittyviä tietoja, kummankin osapuolen on yksilöitävä tiedot, jotka se haluaa pitää julkistamattomina, luottamuksellisuutta osoittavin tunnuksin tai tekstein.

                           b)

                           Vastaanottava osapuoli voi omalla vastuullaan toimittaa julkistamattomat tiedot tämän sopimuksen täytäntöönpanoon liittyviä erityistarkoituksia varten elimille tai henkilöille, jotka ovat sen alaisia.

                           c)

                           Vastaanottava osapuoli voi levittää kyseistä julkistamatonta tietoa laajemmin kuin b alakohdassa sallitaan, jos julkistamatonta tietoa toimittava osapuoli antaa siihen ennakolta kirjallisen suostumuksen. Osapuolet kehittävät yhteistyössä menettelyt, joita sovelletaan hankittaessa ennakolta kirjallinen suostumus tällaista laajempaa levitystä varten, ja kumpikin osapuoli antaa tällaisen suostumuksen omien sisäisten toimintaperiaatteidensa, määräystensä ja lainsäädäntönsä sallimissa rajoissa.

                           d)

                           Asiakirjoihin perustumatonta julkistamatonta tai muuten luottamuksellista tietoa, jonka osapuolten edustajat saavat tämän sopimuksen perusteella järjestetyissä seminaareissa ja muissa kokouksissa, sekä tietoa, jonka ne saavat henkilöstön palvelukseen ottamisen, laitteistojen käytön tai epäsuorien toimien toteuttamisen myötä, on käsiteltävä luottamuksellisena, kun tällaisen julkistamattoman tai muuten luottamuksellisen taikka salassa pidettävän tiedon vastaanottajalle on tietoa välitettäessä ilmoitettu tiedon luottamuksellisesta luonteesta a alakohdan mukaisesti.

                           e)

                           Kummankin osapuolen on pyrittävä varmistamaan, että sen a ja d alakohdan mukaisesti saamaa julkistamatonta tietoa valvotaan tässä sopimuksessa määrätyllä tavalla. Jos osapuoli havaitsee, että se on kykenemätön tai että sen on aiheellista epäillä olevansa myöhemmin kykenemätön noudattamaan a ja d alakohdassa olevia tietojen levityksen kieltämistä koskevia määräyksiä, sen on ilmoitettava tästä välittömästi toiselle osapuolelle. Osapuolet neuvottelevat tämän jälkeen sopivasta toimintatavasta.


title: Neuvoston päätös (EU) 2017/435, annettu 28 päivänä helmikuuta 2017, Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamista toisen kerran koskevan sopimuksen tekemisestä

text:
               14.3.2017

               FI

               Euroopan unionin virallinen lehti

               L 67/31

         NEUVOSTON PÄÄTÖS (EU) 2017/435,
   annettu 28 päivänä helmikuuta 2017,
   Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamista toisen kerran koskevan sopimuksen tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 6 kohdan toisen alakohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Neuvosto valtuutti 23 päivänä helmikuuta 2009 komission aloittamaan neuvottelut unionin ja sen jäsenvaltioiden puolesta sopimuksesta, jolla Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 (2) allekirjoitettua ja ensimmäisen kerran Luxemburgissa 25 päivänä kesäkuuta 2005 (3) muutettua kumppanuussopimusta, jäljempänä ’Cotonoun sopimus’, muutetaan toisen kerran.

               (2)

               Osapuolet allekirjoittivat Cotonoun sopimuksen muuttamista toisen kerran koskevan sopimuksen, jäljempänä ’sopimus’, neuvoston päätöksen 2010/648/EU (4) mukaisesti Ouagadougoussa 22 päivänä kesäkuuta 2010 pidetyssä AKT–EU-ministerineuvoston kokouksessa sillä varauksella, että sopimus tehdään myöhemmin.

               (3)

               Muutossopimusta on sovellettu väliaikaisesti AKT–EU-ministerineuvoston päätöksen N:o 2/2010 (5) mukaisesti 31 päivästä lokakuuta 2010.

               (4)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään sopimus Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran Euroopan unionin puolesta (6).
   2 artikla
   Neuvoston puheenjohtaja nimeää yhden tai useamman henkilön, jolla on oikeus tallettaa unionin puolesta Cotonoun sopimuksen 93 artiklassa tarkoitetut hyväksymiskirjat osoitukseksi siitä, että unioni suostuu sitoutumaan sopimukseen.
   3 artikla
   Tämä päätös tulee voimaan päivänä, jona se hyväksytään. Se julkaistaan Euroopan unionin virallisessa lehdessä.

      Tehty Brysselissä 28 päivänä helmikuuta 2017.

            Neuvoston puolesta

            Puheenjohtaja

         J. HERRERA

      (1)  EUVL C 65, 19.2.2016, s. 257.

      (2)  EYVL L 317, 15.12.2000, s. 3.

      (3)  EUVL L 209, 11.8.2005, s. 27.

      (4)  Neuvoston päätös 2010/648/EU, annettu 14 päivänä toukokuuta 2010, Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran tehtävän sopimuksen allekirjoittamisesta Euroopan unionin puolesta (EUVL L 287, 4.11.2010, s. 1).

      (5)  AKT–EU-ministerineuvoston päätös N:o 2/2010, annettu 21 päivänä kesäkuuta 2010, Afrikan, Karibian ja Tyynenmeren valtioiden sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun ja ensimmäisen kerran Luxemburgissa 25 päivänä kesäkuuta 2005 muutetun kumppanuussopimuksen muuttamisesta toisen kerran tehdyn sopimuksen allekirjoittamispäivän ja voimaantulopäivän välisenä aikana sovellettavista siirtymävaiheen toimenpiteistä (EUVL L 287, 4.11.2010, s. 68).

      (6)  Sopimus päätösasiakirjaan liitettyine julistuksineen on julkaistu virallisessa lehdessä EUVL L 287, 4.11.2010, s. 3.


Avis juridique important

|

32004D0221

2004/221/EY: Neuvoston päätös, tehty 19 päivänä helmikuuta 2004, alueiden komitean espanjalaisen varajäsenen nimeämisestä

Virallinen lehti nro L 068 , 06/03/2004 s. 0023 - 0023

Neuvoston päätös,tehty 19 päivänä helmikuuta 2004,alueiden komitean espanjalaisen varajäsenen nimeämisestä(2004/221/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon Espanjan hallituksen ehdotuksen,sekä katsoo seuraavaa:(1) Neuvosto teki 22 päivänä tammikuuta 2002 päätöksen 2002/60/EY(1) alueiden komitean jäsenten ja varajäsenten nimeämisestä.(2) Alueiden komiteassa on vapautunut varajäsenen paikka Joaquim LLIMONA I BALCELLSin toimikauden päätyttyä, mikä on annettu neuvostolle tiedoksi 4 päivänä helmikuuta 2004,ON PÄÄTTÄNYT SEURAAVAA:Ainoa artiklaNimetään Joan CARRETERO I GRAU, Consejero de Gobernación y Administraciones Públicas - Gobierno de la Comunidad Autónoma de Cataluña, alueiden komitean varajäseneksi Joaquim LLIMONA I BALCELLSin tilalle tämän jäljellä olevaksi toimikaudeksi eli 25 päivään tammikuuta 2006 saakka.Tehty Brysselissä 19 päivänä helmikuuta 2004.Neuvoston puolestaPuheenjohtajaM. McDowell(1) EYVL L 24, 26.1.2002, s. 38.


title: 2013/52/EU: Neuvoston päätös, annettu 22 päivänä tammikuuta 2013 , luvan antamisesta tiiviimpään yhteistyöhön finanssitransaktioveron alalla

text:
               25.1.2013

               FI

               Euroopan unionin virallinen lehti

               L 22/11

         NEUVOSTON PÄÄTÖS,
   annettu 22 päivänä tammikuuta 2013,
   luvan antamisesta tiiviimpään yhteistyöhön finanssitransaktioveron alalla
   (2013/52/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 329 artiklan 1 kohdan,
   ottaa huomioon Belgian kuningaskunnan, Saksan liittotasavallan, Viron tasavallan, Helleenien tasavallan, Espanjan kuningaskunnan, Ranskan tasavallan, Italian tasavallan, Itävallan tasavallan, Portugalin tasavallan, Slovenian tasavallan ja Slovakian tasavallan esittämät pyynnöt,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan unionista tehdyn sopimuksen (SEU) 3 artiklan 3 kohdan mukaisesti unioni toteuttaa sisämarkkinat.

               (2)

               Euroopan unionin toiminnasta tehdyn sopimuksen (SEUT) 113 artiklan nojalla neuvosto antaa säännökset liikevaihtoveroja, valmisteveroja ja muita välillisiä veroja koskevan lainsäädännön yhdenmukaistamisesta siltä osin kuin yhdenmukaistaminen on tarpeen sisämarkkinoiden toteuttamisen ja toiminnan varmistamiseksi sekä kilpailun vääristymien välttämiseksi.

               (3)

               Komissio pani vuonna 2011 merkille keskustelun, jota käytiin kaikilla tasoilla finanssialan uusista veroista. Keskustelun taustalla on halu varmistaa finanssialan osallistuminen kohtuullisella ja tuntuvalla osuudella kriisin kustannusten kattamiseen sekä se, että finanssialaa verotetaan tasapuolisesti suhteessa muihin aloihin, kannustaa finanssilaitoksia olemaan harjoittamatta toimintaa, johon liittyy liian suuria riskejä, täydentää tulevien kriisien välttämiseen tähtääviä sääntelytoimenpiteitä sekä kerätä lisätuloja yleisiin talousarvioihin tai erityisiin toimenpidepoliittisiin tarkoituksiin.

               (4)

               Tätä taustaa vasten komissio hyväksyi 28 päivänä syyskuuta 2011 ehdotuksen neuvoston direktiiviksi yhteisestä finanssitransaktioverojärjestelmästä ja direktiivin 2008/7/EY muuttamisesta (1). Kyseisen ehdotuksen päätavoitteena oli varmistaa sisämarkkinoiden moitteeton toiminta ja välttää kilpailun vääristymät.

               (5)

               Neuvoston kokouksessa 22 päivänä kesäkuuta 2012 varmistuttiin siitä, ettei komission ehdotuksen mukaista yhteistä finanssitransaktioverojärjestelmää kannatettu yksimielisesti. Eurooppa-neuvosto totesi 29 päivänä kesäkuuta 2012, ettei neuvosto hyväksyisi ehdotettua direktiiviä kohtuullisessa ajassa. Neuvoston kokouksessa 10 päivänä heinäkuuta 2012 viitattiin jäsenvaltioiden välillä edelleen vallitseviin olennaisiin mielipide-eroihin siitä, oliko unionin tasolla tarpeen ottaa käyttöön yhteinen finanssitransaktioverojärjestelmä, ja vahvistettiin, että finanssitransaktioista kannettavan yhdenmukaistetun veron periaate ei saisi osakseen neuvoston yksimielistä kannatusta lähitulevaisuudessa.

               (6)

               Tässä tilanteessa 11 jäsenvaltiota, eli Belgia, Saksa, Viro, Kreikka, Espanja, Ranska, Italia, Itävalta, Portugali, Slovenia ja Slovakia, osoittivat komissiolle 28 päivän syyskuuta ja 23 päivän lokakuuta 2012 välisenä aikana vastaanotetuilla kirjeillä pyynnöt, joissa ne ilmoittavat halukkuudestaan aloittaa keskenään tiiviimpi yhteistyö yhteisen finanssitransaktioveron alalla. Kyseiset jäsenvaltiot pyysivät, että tiiviimmän yhteistyön soveltamisala ja tavoitteet perustuisivat 28 päivänä syyskuuta 2011 annettuun komission direktiiviehdotukseen. Pyynnöissä viitattiin myös erityisesti tarpeeseen välttää veron kiertäminen, vääristymät ja siirtymiset muille oikeudenkäyttöalueille.

               (7)

               Tiiviimmän yhteistyön puitteissa olisi vahvistettava tarvittava oikeudellinen kehys yhteisen finanssitransaktioverojärjestelmän käyttöönotolle osallistuvissa jäsenvaltioissa ja varmistettava, että veron perusominaisuudet yhdenmukaistetaan. Samalla olisi mahdollisuuksien mukaan pyrittävä välttämään kannustimet verokeinotteluun ja finanssimarkkinoiden väliset vääristymät, mahdollisuudet kaksinkertaiseen verotukseen tai verottamatta jättämiseen ja veron kiertämiseen.

               (8)

               SEU 20 artiklassa sekä SEUT 326 ja 329 artiklassa vahvistetut edellytykset täyttyvät.

               (9)

               Kesäkuun 29 päivänä 2012 pidetyssä neuvoston kokouksessa todettiin ja neuvoston istunnossa 10 päivänä heinäkuuta 2012 vahvistettiin, ettei koko unioni voi saavuttaa tavoitteeksi asetettua yhteisen finanssitransaktioverojärjestelmän käyttöönottoa kohtuullisessa ajassa. Tämän vuoksi SEU 20 artiklan 2 kohdassa asetettu vaatimus, jonka mukaan tiiviimpi yhteistyö voidaan ottaa käyttöön vasta viimeisenä keinona, täyttyy.

               (10)

               Aineellinen soveltamisala, jolla tiiviimpää yhteistyötä harjoitettaisiin, eli yhteisen finanssitransaktioverojärjestelmän käyttöönotto unionissa, on SEUT 113 artiklan ja sen vuoksi myös perussopimusten soveltamisalaan kuuluva ala.

               (11)

               Yhteisen finanssitransaktioverojärjestelmän käyttöönoton alalla harjoitettavan tiiviimmän yhteistyön tarkoituksena on varmistaa sisämarkkinoiden moitteeton toiminta. Yhteistyön soveltamisalalla vältetään keskenään erilaiset kansalliset järjestelmät ja markkinoiden perusteeton pirstoutuminen sekä näistä johtuvat ongelmat, kuten kilpailun vääristymät, kaupan vinoutumat tuotteiden, toimijoiden ja maantieteellisten alueiden välillä sekä toimijoiden kannustimet verotuksen välttämiseen taloudelliselta arvoltaan vähäisten toimien avulla. Näillä kysymyksillä on erityisen suuri merkitys kyseisellä alalla, jolla veropohjat ovat tyypillisesti erittäin liikkuvia. Tämän vuoksi se edistää unionin tavoitteiden saavuttamista, suojelee sen etuja ja vahvistaa sen yhdentymiskehitystä SEU 20 artiklan 1 kohdan mukaisesti.

               (12)

               Yhteisen yhdenmukaistetun finanssitransaktioverojärjestelmän käyttöönottoa ei ole sisälletty SEUT 3 artiklan 1 kohdassa vahvistettuun luetteloon aloista, joilla unionilla on yksinomainen toimivalta. Koska tällaisen järjestelmän käyttöönotto edistää sisämarkkinoiden toimintaa SEUT 113 artiklan mukaisesti, se kuuluu SEUT 4 artiklassa tarkoitettuun unionin jaettuun toimivaltaan, ja näin ollen unionin muuhun kuin yksinomaiseen toimivaltaan.

               (13)

               Kyseisellä alalla harjoitettava tiiviimpi yhteistyö noudattaa perussopimuksia ja unionin oikeutta SEUT 326 artiklan ensimmäisen kohdan mukaisesti. SEUT 326 artiklan toisen kohdan mukaisesti se ei haittaa sisämarkkinoita eikä taloudellista, sosiaalista ja alueellista yhteenkuuluvuutta, ei luo esteitä eikä aiheuta syrjintää jäsenvaltioiden välisessä kaupankäynnissä eikä vääristä jäsenvaltioiden välistä kilpailua.

               (14)

               Tiiviimmässä yhteistyössä kyseisellä alalla kunnioitetaan SEUT 327 artiklan mukaisesti niiden jäsenvaltioiden toimivaltaa, oikeuksia ja velvoitteita, jotka eivät osallistu siihen. Tällainen järjestelmä ei vaikuttaisi yhteistyön ulkopuolelle jäävien jäsenvaltioiden mahdollisuuteen pitää voimassa tai ottaa käyttöön finanssitransaktiovero yhdenmukaistamattomien kansallisten sääntöjen perusteella. Verotusoikeudet jaettaisiin yhteisessä finanssitransaktioverojärjestelmässä siihen osallistuville jäsenvaltioille vain asianmukaisten liittymätekijöiden perusteella.

               (15)

               Kaikki jäsenvaltiot, jotka ovat tässä päätöksessä vahvistettujen osallistumisehtojen lisäksi valmiit noudattamaan tässä päätöksessä tarkoitetulla alalla tehtävän tiiviimmän yhteistyön yhteydessä jo annettuja säädöksiä, voivat milloin tahansa liittyä tähän yhteistyöhön SEUT 328 artiklan mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan Belgian kuningaskunnalle, Saksan liittotasavallalle, Viron tasavallalle, Helleenien tasavallalle, Espanjan kuningaskunnalle, Ranskan tasavallalle, Italian tasavallalle, Itävallan tasavallalle, Portugalin tasavallalle, Slovenian tasavallalle ja Slovakian tasavallalle lupa aloittaa toistensa kanssa tiiviimpi yhteistyö yhteisen finanssitransaktioverojärjestelmän käyttöönoton alalla asiaa koskevien perussopimusten määräysten mukaisesti.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä tammikuuta 2013.

            Neuvoston puolesta

            Puheenjohtaja

         M. NOONAN

      (1)  KOM(2011) 594 lopullinen, 28.9.2011.


title: Komission päätös, annettu 13 päivänä toukokuuta 2015, harvinaislääkkeitä käsittelevän komitean potilasjärjestöjä edustavien jäsenten nimittämisestä (ETA:n kannalta merkityksellinen teksti)

text:
               14.5.2015

               FI

               Euroopan unionin virallinen lehti

               C 161/7

         KOMISSION PÄÄTÖS,
   annettu 13 päivänä toukokuuta 2015,
   harvinaislääkkeitä käsittelevän komitean potilasjärjestöjä edustavien jäsenten nimittämisestä
   (ETA:n kannalta merkityksellinen teksti)
   (2015/C 161/05)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon harvinaislääkkeistä 16 päivänä joulukuuta 1999 annetun Euroopan parlamentin ja neuvoston asetuksen (EY) N:o 141/2000 (1) ja erityisesti sen 4 artiklan 3 kohdan
   sekä katsoo seuraavaa:

               (1)

               Asetuksen (EY) N:o 141/2000 4 artiklan 3 kohdassa edellytetään, että komissio nimittää potilasjärjestöjen edustajat kolmen vuoden mittaiseksi toimikaudeksi.

               (2)

               Potilasjärjestöjä edustavien kolmen jäsenen toimikausi päättyy 30 päivänä kesäkuuta 2015.

               (3)

               Komitean jäsenet olisi nimitettävä kolmivuotiskaudeksi, joka alkaa 1 päivänä heinäkuuta 2015,

               (4)

               Jos tällä päätöksellä nimitetty jäsen ei enää kykene osallistumaan tehokkaasti komitean työhön tai eroaa, komissio voi korvata kyseisen jäsenen varallaololuettelosta kyseisen jäsenen toimikauden keston ajaksi,

         ON PÄÄTTÄNYT SEURAAVAA:
   1 artikla
   Nimitetään seuraavat henkilöt komitean jäseniksi 1 päivänä heinäkuuta 2015 alkavaksi kolmivuotiskaudeksi:

               —

               Lesley GREENE

               —

               Pauline EVERS

               —

               Mario RICCIARDI

         2 artikla
   Asetetaan seuraavat henkilöt varallaololuetteloon heidän ansioidensa mukaisessa järjestyksessä:

               —

               Julián Isla GÓMEZ

               —

               Loris Angelo BRUNETTA

               —

               Baiba ZIEMELE

      Tehty Brysselissä 13 päivänä toukokuuta 2015.

            Komission puolesta,

            puheenjohtajan nimissä

         Vytenis ANDRIUKAITIS

            Komission jäsen

      (1)  EYVL L 18, 22.1.2000, s. 1.


title: 2010/303/: Neuvoston päätös, annettu 25 päivänä toukokuuta 2010 , alueiden komitean tanskalaisen jäsenen nimeämisestä

text:
               28.5.2010

               FI

               Euroopan unionin virallinen lehti

               L 129/69

         NEUVOSTON PÄÄTÖS,
   annettu 25 päivänä toukokuuta 2010,
   alueiden komitean tanskalaisen jäsenen nimeämisestä
   (2010/303/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Tanskan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU ja 2010/29/EU (1) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Jens Jørgen NYGAARDin erottua,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2015:

               —

               Jan BOYE

                  Rådmand

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 25 päivänä toukokuuta 2010.

            Neuvoston puolesta

            Puheenjohtaja

         M. SEBASTIÁN

      (1)  EUVL L 348, 29.12.2009, s. 22 ja EUVL L 12, 19.1.2010, s. 11.